# Aldona Visockienė-Guščaitė

### Straipsnis iš Vikipedijos, laisvosios enciklopedijos.

Aldona Visockienė-Guščaitė

Aldona Visockienė-Guščaitė (1936 m. rugsėjo 10 d. Pakalnės k., Ukmergės r.), choro dirigentė ir pedagogė.

## [taisyti] Biografija

1952 – 1956 choro dirigavimo mokėsi Vilniaus J. Tallat-Kelpšos muzikos mokykloje (dėst. B. Piekarskis). 1958 – 1963 choro dirigavimo studijas neakivaizdiniu būdu tęsė Lietuvos valstybinėje konservatorijoje (vyr. dėst. A. Armino klasė). 1983 stažavo Talino valstybinėje konservatorijoje.

1956 pradėjusi dirbti Biržų rajoninių kultūros namų meno vadove, subūrė moterų chorą, o 1960 – 1970 vadovavo mišriajam chorui, kuris 1965 respublikinės dainų šventės konkurse pel nė prizinę vietą, dalyvavo ir 1970 respublikinė je dainų šventėje. Choras dainavo per Rygos te leviziją, padarė įrašų Lietuvos radijui, surengė kompozitoriaus A. Budriūno kūrinių koncertą.

1967 – 1974 Biržų 1-osios vidurinės mokyklos mu zikos ir dainavimo mokytoja, vyresniųjų klasių moksleivių mišriojo choro vadovė. 1962 – 1974 Bir žų vaikų muzikos mokyklos mokytoja ir jaunių choro vadovė – parengė 1969 respublikinei moksleivių meno ir sporto šventei Vilniuje.

1974 – 1986 A. Visockienė Lietuvos valstybinės konservatorijos Klaipėdos fakultetų vyr. dėstytoja, pedagoginės praktikos vadovė. 1974 – 1988 Klaipėdos žemės ūkio buhalterinės apskaitos technikumo merginų choro (70-80 dalyvių) meno vadovė ir dirigentė. Kolektyvą parengė Klaipėdos miesto, 1975, 1980, 1985 ir 1987 respublikinėms dainų šventėms, pirmųjų ir kitų prizinių vietų pelnė respublikinėse apžiūrose, dažnai koncertuodavo. 1986 – 1989 Klaipėdos S. Šimkaus aukštesniosios muzikos mokyklos (konservatorijos) direktoriaus pavaduotoja užklasiniam darbui, 1989 – 1992 direktoriaus pavaduotoja ugdymo reikalams, nuo 1992 rudens choro dirigavimo ir kitų disciplinų dėstytoja; parengė 15 jaunųjų chorvedžių.

A. Visockienė -Biržų rajono dainų švenčių organizatorė ir vyr. dirigentė, rajono muzikos mokymo metodinės komisijos pirmininkė, Klaipėdos miesto dainų švenčių dirigentė.

## [taisyti] Šaltinis

Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999. Informacijos publikavimui gautas žodinis autoriaus leidimas.

Rodomas puslapis "http://lt.wikipedia.org../../../a/l/d/Aldona_Visockien%C4%97-Gu%C5%A1%C4%8Dait%C4%97_2010.html"

Kategorijos: Lietuvos chorvedžiai | Lietuvos pedagogai

##### Views

- Straipsnis
- Aptarimas
- Dabartinė versija

##### Paieška